Kloaaginääre

Kloaaginääre (inglise cloacal scent gland, cloacal gland) on teatud selgroogsetel (näiteks madudel) saba piirkonnas kummalgil pool kloaaki paiknev nääre.

Kloaaginäärme areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. 

Nõre 

Kloaaginäärme eritise, mida mõned uurijad nimetavad muskuseks, koostist, otstarvet, biotoimet ja muid omadusi pole seni piisavalt uuritud. Teadlaste arvates toimivad lipiidide rohked eritised allomoonidena.Bruce A. Young, Carmen Marsit ja Karen Meltzer, Comparative morphology of the cloacal scent gland in snakes (Serpentes: Reptilia), köide 256, number 2, lk 127–138, 7 detsember 1999, Wiley-Liss, Inc., Issue The Anatomical Record, The Anatomical Record, DOI: 10.1002/(SICI)1097-0185(19991001)256:2<127::AID-AR3>3.0.CO;2-J, veebiversioon (vaadatud 05.05.2014) (inglise keeles) Sellest on aga leitud ühendeid, mis peletavad sipelgaid. Nii näiteks märgistavad paaritumisvõitlustelt partneri juurde naasevad isased rästikud emase rästiku asupaiga. Selleks avab isane kloaagi juures paiknevad lõhnanäärmed ja liigub tagakeha väristades ringis, mille raadius on umbkaudu 2 m ja mille keskmes on partner. 

Teadlased oletavad ka, et harilikel rästikutel toimib kloaaginäärmete nõre liigisisese suhtlemisvahendina, mille kaudu teavitavad suguküpsed emased maod oma valmisolekust või keeldumisest partneriga kopuleeruda. 

Näärmete nõre on inimeste jaoks ebameeldiva lõhnaga, nii näiteks on kiirikmadude anaalnäärmete eritised küüslaugulõhnalised.Loomade elu 5:264.

 Nõre lüpsmine

Uuringute tarvis kogutakse madudelt kloaaginäärmete nõret neid saba piirkonnast väga õrnalt pigistades. Seda tuleb teha väga ettevaatlikult, kuna ärritunud ja ennast mitte kaitsta saaval maol võivad ohtu tunnetades kogemata kollabeeruda ka kopulatsioonielundid.William F. Wood, Joshua M. Parker, Paul J. Weldon, Volatile components in scent gland secretions of garter snakes (Thamnophis spp.), Journal of Chemical Ecology, veebruar 1995, köide 21, number 2, lk 213-219, veebiversioon (vaadatud 05.05.2014) (inglise keeles) 

Ajaloolist

Kloaaginääret kirjeldas teadaolevalt esimesena 1683. aastal Tyson. 

Vaata ka
Anaalnääre
Lõhnanääre 

Viited

 Välislingid 
Laurence Monroe Klauber,Rattlesnakes: Their Habits, Life Histories, and Influence on Mankind, 1. köide, 2. väljaanne, lk 473–474, 1972, University of California Press
Carl Gans, David Crews, Hormones, Brain, and Behavior, Biology of Reptilia, 18 köide, Physiology E, lk 116–123, 1992, The University of Chicago Press
Bruce A. Young, Carmen Marsit ja Karen Meltzer, Comparative morphology of the cloacal scent gland in snakes (Serpentes: Reptilia), köide 256, number 2, lk 127–138, 7 detsember 1999, Wiley-Liss, Inc., Issue The Anatomical Record, The Anatomical Record, DOI: 10.1002/(SICI)1097-0185(19991001)256:2<127::AID-AR3>3.0.CO;2-J
John C. Murphy, Secrets of the Snake Charmer: Snakes in the 21st Century, iUniverse, lk 216–217, 2010 

Kategooria:Näärmed
Kategooria:Roomajate anatoomia